OpenLLM-France/wikimedia huggingface dataset:
# La meva família del nord

La meva família del nord (originalment en francès, La Ch'tite famille) és una pel·lícula francesa del 2018 dirigida i protagonitzada per Dany Boon. El 12 de maig de 2022 es va estrenar la versió doblada al català a TV3.

## Sinopsi

En Valentin Duquenne és un dissenyador de molt d'èxit, especialment entre la classe alta parisenca, que es fa passar per orfe perquè s'avergonyeix de la seva família de classe treballadora del nord de França. Només la seva parella, la pretensiosa Constance Brandt, sap el seu secret. En plena inauguració de la retrospectiva del dissenyador al Palais de Tokyo de París, es presenten per sorpresa els seus parents del nord: el seu germà, en Gustave, la seva cunyada, la Louloute i, sobretot, la seva mare, la Suzanne, que es pensa que l'han portat a una festa per celebrar el seu vuitantè aniversari. Serà un retrobament familiar que representarà un xoc de cultures i de dialectes que sacsejarà la vida d'en Valentin.

## Repartiment

* Dany Boon: Valentin Duquenne
* Line Renaud: Mother Duquenne
* Laurence Arné: Constance Brandt
* Valérie Bonneton: Louloute
* Guy Lecluyse: Gustave
* François Berléand: Alexander
* Pierre Richard: Jacques Duquenne
* Juliane Lepoureau: Britney
* Judi Beecher: Kate Fischer
* Claudia Tagbo: ministra de Cultura
* Kad Merad: ell mateix
* Julia Vignali: ella mateixa
* Arthur: ell mateix
* Pascal Obispo: ell mateix
* Claire Chazal: ella mateixa

## Producció

Jordan Mintzer de The Hollywood Reporter va declarar que la pel·lícula no era específicament una seqüela de la pel·lícula anterior de Boon Benvinguts al nord, sinó que estava "més a prop d'un projecte derivat". Boon va afirmar que l'any 2014 va escriure un segon esborrany d'una continuació de Benvinguts al nord però que "no n'estava tan content, hi faltava alguna cosa". Mentre treballava a la cinta Raid dingue, Boon va començar a tornar a desenvolupar La meva família del nord.

## Estrena

La meva família del nord es va estrenar a França el 28 de febrer de 2018. El cap de setmana d'estrena a França, la pel·lícula va recaptar 16.739.183 dòlars i va debutar en primer lloc a la taquilla francesa. La cinta va recaptar un total de 46.316.363 dòlars a França.

## Rebuda

Mintzer de The Hollywood Reporter va declarar que Boon "porta el seu concepte tan lluny com pot arribar i una mica més enllà, tot produint unes quantes rialles sòlides al llarg del camí, però quedant sense força a mig camí".

## Referències

* ↑ «La comèdia "La meva família del nord", a "La pel·lícula"». TV3, 09-05-2022. [Consulta: 19 maig 2022].
* ↑ «Pel·lícules - La meva família del nord». TV3. [Consulta: 19 maig 2022].
* 1 2 Hopewell, John. «Dany Boon Talks 'La Ch'tite Famille,' His Mother, Pierre Richard; Pathé Scores Major Deals (EXCLUSIVE)». Variety, 20-01-2018. [Consulta: 16 juliol 2018].
* ↑ «France Box Office». Box Office Mojo. [Consulta: 16 juliol 2018].
* ↑ «La ch'tite famille». Box Office Mojo. [Consulta: 16 juliol 2018].
# Germain (cràter)

Germain és un cràter d'impacte en el planeta Venus de 35,5 km de diàmetre. Porta el nom de Sophie Germain (1776-1831), matemàtica i filòsofa francesa, i el seu nom va ser aprovat per la Unió Astronòmica Internacional el 1991.

## Referències

* ↑ «Germain». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Campà (jurista)

Campà (en llatí Campanus) va ser un jurista romà esmentat per Aburni Valent i Pomponi. Com que aquestos dos juristes van viure en temps d'Hadrià i Antoní Pius se suposa que Campà va viure a la primera meitat del segle ii. El que es coneix d'ell està relacionat amb la fideicommissa.
Un Cocceius Campanus a qui es va dirigir un rescripte dels emperadors Septimi Sever i Caracal·la segurament era un personatge posterior, però de vegades se'ls confon.

## Referències

* ↑ [https://quod.lib.umich.edu/m/moa/acl3129.0001.001/608?rgn=full+text;view=image;q1=CampanusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 593. ]
# Messier 110

Messier 110 (M110 o NGC 205) és una galàxia el·líptica-esferoidal que forma part del Grup Local de galàxies i és satèl·lit de la gran galàxia d'Andròmeda, situada a la constel·lació d'Andròmeda. Fou descoberta per Charles Messier l'any 1773, tot i que inicialment no la inclogué al seu catàleg. Caroline Herschel la descobrí independentment el 27 d'agost de 1783 i William Herschel la catalogà el 5 d'octubre de 1784 sota la designació H V.18. Finalment va ser afegida per Kenneth Glyn Jones al catàleg Messier el 1966.
Està situada aproximadament a la mateixa distància que la galàxia d'Andròmeda (uns 2,9 milions d'anys llum). El seu tipus és E6, amb l'afegit d'una p ("peculiar") a causa d'un conjunt poc habitual d'estructures fosques, que probablement són núvols de pols. A M110 es pot observar un sistema destacable de 8 cúmuls globulars a l'halo que l'envolta. Al seu centre s'estan formant noves estrelles i s'han detectat estrelles joves blaves i massives.

## Referències

* ↑ Afirmat a: SIMBAD. Títol: M 110. Data de consulta: 23 octubre 2017.
* ↑ Daniel Batcheldor «An STIS atlas of Ca II triplet absorption line kinematics in galactic nuclei» (en anglès). Astronomical Journal, 3, 13-08-2013, pàg. 67. DOI: 10.1088/0004-6256/146/3/67.
* 1 2 «Messier 110». [Consulta: 20 octubre 2017].
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* ↑ Ralf Bender «Internal stellar kinematics of three dwarf ellipticals in the Local Group» (en anglès). Astronomy and Astrophysics, 1991, pàg. 349–353.
* ↑ «NGC 205». [Consulta: 23 octubre 2017].
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* ↑ Karen Masters «Groups of Galaxies in the Two Micron All Sky Redshift Survey» (en anglès). Letters of the Astrophysical Journal, 2, 01-02-2007, pàg. 790–813. DOI: 10.1086/510201.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* Informació sobre M110 al web SEDS (en anglès).
* Dades astronòmiques SIMBAD (anglès)
# Pic de Munyidor

El Pic de Munyidor és una muntanya de 2.650 metres que es troba entre els municipis de la Vall de Boí i de Vilaller, a la comarca de l'Alta Ribagorça.

## Referències

* ↑ Institut Cartogràfic i Geològic de Catalunya
# Theodore Long

Theodore Robert Long (15 de setembre de 1955 -), també conegut com a Teddy Long, és un entrenador de lluita lliure professional, àrbitre i Mànager General nord-americà, que treballa a la marca de SmackDown! de l'empresa World Wrestling Entertainment (WWE) des del 1988. Long és el Mànager General de SmackDown! des de l'abril del 2009.

## Enllaços externs

* Perfil a WWE.com (anglès)
# L'amor és estrany (pel·lícula de 1988)

L'amor és estrany és una pel·lícula espanyola de drama romàntic del 1988 dirigida per Carles Balagué. Fou subvencionada per la Direcció general de Cinematografia de la Generalitat de Catalunya i el Ministeri de Cultura. Ha estat doblada al català.

## Sinopsi

Víctor és un tècnic informàtic que coneix una prostituta anomenada Carlota i se sent fascinat per ella. Però un tmps més tard, després d'una trobada ocasional amb una altra dona, és testimoni d'un crim comès per Carlota. A través d'ella descobreix un món violent i autodestructiu, però no en descobreix la veritat sobre Carlota, víctima de l'extorsió d'un proxeneta juntament amb la seva germana. Històries entrecreuades de nou persones de manera desorganitzada, descurada i amb pocs mitjans.

## Repartiment

* Muntsa Alcañiz... Silvia
* Mario Gas... Víctor
* Fernando Guillén... Albert
* Mercè Managuerra... Angela
* Teresa Manresa ... Secretària de Víctor
* Anna Maria Mauri ... Diana
* Margarida Minguillón... Angèlica
* Pep Munné... Emilio
* Eulàlia Ramon... Carlota
* Constantino Romero

## Premis

Als VII Premis de Cinematografia de la Generalitat de Catalunya va rebre el premi a la millor actriu per Eulàlia Ramon.

## Referències

* ↑ L'amor és estrany a esadir.cat
* ↑ Augusto M. Torres Directores españoles malditos, p,47
* ↑ Alfredo Landa, Betriu y su película "Sinatra" nuevos triunfadores del cine catalán, La Vanguardia, 28 de gener de 1989
# Gibó de galtes grogues

El gibó de galtes grogues (Nomascus gabriellae) és un primat de la família dels gibons (Hylobatidae).
Mesura uns 60 cm de llargada i pesa uns 7 kg. A diferència d'altres espècies de gibons, en el gibó de galtes grogues les femelles són una mica més petites que els mascles. Com totes les espècies del gènere Nomascus, presenta un marcat dimorfisme sexual en el color del pelatge. Els mascles són majoritàriament negres, amb les galtes de color groc-marró, mentre que les femelles són de color marró-roig, amb una taca fosca al cim del cap.
# Campénéac

Campénéac (en bretó Kempenieg) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.652 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.352 | 1.399 | 1.356 | 1.305 | 1.406 | 1.464 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1943-1969 | François Sentier |
| 1969-1995 | Joseph Picard |
| 1995-2008 | Jean Pelard |
| 2008- | Christian Adelis |
# Mazama vermell

El mazama vermell (Mazama rufina) és un petit cérvol poc estudiat originari dels Andes. És un dels mazames més petits. El color del seu pelatge va del marró vermellós al gris, amb la part inferior blanca. A vegades, el mazama de Mérida és considerat una subespècie d'aquesta espècie.
El mazama vermell podria haver format una part importantde la dieta de la gent de la cultura de Las Vegas, del Plistocè.

## Referències

* ↑ Walker, Mark. «Mazama or Brocket Deer Mazama species». World Deer. Departament de biologia de la Universitat de Siegen, 2005. [Consulta: 10 juny 2007].
* ↑ Salazar, Ernesto «Còpia arxivada» (en castellà). La Hora, 2003 [Consulta: 27 juliol 2009]. Arxivat 2008-04-08 a Wayback Machine. «Còpia arxivada». Arxivat de l'original el 2008-04-08. [Consulta: 27 juliol 2009].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Polilles

Polilles és un poble d'arrel industrial del terme comunal de Portvendres, a la comarca del Rosselló, de la Catalunya del Nord.
Està situat gairebé a la zona sud-est del terme comunal al qual pertany, a poc més de 2 quilòmetres en línia recta al sud-est de la vila de Portvendres.
El lloc és esmentat a finals del segle xiv com a Port de Valentíi al segle xvi se'l coneixia com a basses de Polilles, a causa de les basses formades a la llera al·luvial del Perdiguer, actualment anomenat Rec de Cosprons. El port encara serví a finals del segle xviii, atès que el General Dugommier hi va desembarcar el 1794 artilleria pesada destinada a l'atac de Cotlliure i Portvendres, caiguts en mans dels espanyols un any abans.
Es tracta d'una antiga fàbrica d'explosius per a ús civil, sobretot dinamita, de la Societat Nobel Bozel, instal·lat en aquest lloc el 1885 i que va arribar a donar feina a 150 persones. Els anys 60, del segle xx, va arribar a produir 5.000 tones anuals.
Les naus industrials i el petit poble, separats entre ells per les distàncies de seguretat d'una fàbrica d'aquesta mena, es troben entre el mar i la carretera i la via del ferrocarril.
Una mica més a llevant del poblet, ran de costa, hi ha encara un petit barri de Polilles, el Forat, al costat de la platja del Forat, i a llevant del Forat es troba el Cap d'Ullastrell, el massís del qual conté antigues instal·lacions militars de defensa (emplaçaments de bateries d'artilleria, sobretot).

### Bibliografia

* Alart, Julien-Bernard. «VIII. Paulilles». A: Notices historiques sur les communes du Roussillon. Perpinyà: Ch. Latrobe, 1878.
* Becat, Joan. «123 - Portvendres». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Portvendres». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ «Polilles en els ortofotomapes de l'IGN». Arxivat de l'original el 2016-06-01. [Consulta: 10 maig 2016].
* ↑ Alart, 1878.
# 22 de l'Àguila

22 de l'Àguila (22 Aquilae) és una estrella de la constel·lació d'Aquila. Té una magnitud aparent de 5,59.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 01-01-2012. DOI: 10.1051/0004-6361/201117691.
* ↑ «Accurate stellar rotational velocities using the Fourier transform of the cross correlation maximum» (en anglès). Astronomy and Astrophysics, 01-07-2011. DOI: 10.1051/0004-6361/201016386.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
* ↑ SIMBAD, 22 Aquilae (consultat el 26 de desembre de 2012)
Viccionari
# La Piula

La Piula fou un setmanari satíric en llengua catalana del que se n'editaren 28 números entre el 23 de març i el 29 de setembre del 1916, com un intent d'emular el to i l'estil del desaparegut Cu-cut! el 1912 per prohibició governativa. De fet, nombrosos col·laboradors de Cu-cut! hi participaren, cosa que feu possible una notable qualitat i una gran semblança amb l'original.
Des d'una visió propera al catalanisme moderat que representava la Lliga, la revista va ser impulsada pel llibreter Salvador Bonavia i amb Ferran Agulló com a redactor en cap. Entre els col·laboradors literaris hi havia Francesc Curet i Prudenci Bertrana, i en la part gràfica destacaven les singulars portades de Junceda, i els ninots d'Apa, Opisso, Llaverias, Bon, Passarell, Pal, Castanys, Anem, Pere Prat, Toullot i d'altres.

## Referències

* Col·lecció digitalitzada de la Piula
# Werner Stutz

Werner Stutz (Sarmenstorf, Argòvia, 10 d'abril de 1962) va ser un ciclista suís que fou professional entre 1987 i 1996.

## Palmarès

* 1986
** Vencedor d'una etapa del Gran Premi Guillem Tell
* 1987
** Vencedor d'una etapa de la Volta a Suïssa
** Vencedor d'una etapa del Gran Premi Guillem Tell
* 1988
** Vencedor d'una etapa de la Volta a Suïssa
** Vencedor d'una etapa del Gran Premi Guillem Tell
* 1990
** 1r al Gran Premi Guillem Tell i vencedor de 2 etapes
* 1991
** 1r als Sis dies de Zuric, amb Stefan Joho

### Resultats al Giro d'Itàlia

* 1988. 43è de la classificació general
* 1989. 62è de la classificació general
* 1990. 51è de la classificació general

### Resultats al Tour de França

* 1991. 113è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Govern Civil (Tarragona)

El Govern Civil és una obra arquitectònica de les darreres tendències de Tarragona protegida com a Bé Cultural d'Interès Local.

## Descripció

Edifici aïllat format per dos volums purs de diferent alçada. Un més baix, de planta baixa i un pis, que dona a l'Avinguda Companys, i un altre més alt, de planta baixa i cinc pisos, de forma lleugerament cúbica, que dona a la plaça i que estatja les oficines als baixos i les residències oficials als pisos superiors. Les obertures a les façanes anterior i posterior són mínimes, creant jocs clars i obscurs en contrast amb el revestiment de l'edifici, de marbre de tonalitats sèpia clar. Els murs laterals semblen cecs, si bé tenen finestres seguides semi-encastades.

## Referències

* ↑ «Govern Civil». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 maig 2018].
# Camanchacaïta

La camanchacaïta és un mineral de la classe dels fosfats que pertany al grup de l'al·luaudita. Rep el nom per la "camanchaca", una densa boira que es forma al llarg de la costa nord de Xile, on el desert d'Atacama arriba a l'oceà Pacífic. Les gotes són massa petites per formar pluja, però la humitat que proporciona pot ser en part responsable de l'alteració dels petits filons que porten arsènic que produeixen minerals secundaris a la localitat tipus.

## Característiques

La camanchacaïta és un arsenat de fórmula química NaCaMg₂[AsO₄][AsO₃(OH)]₂. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema monoclínic. La seva duresa a l'escala de Mohs és 2,5.
Els exemplars que van servir per a determinar l'espècie, el que es coneix com a material tipus, es troben conservats a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 67257, 66771, 66772, 66773 i 66774.

## Formació i jaciments

Va ser descoberta a la mina Torrecillas, a Salar Grande, dins la província d'Iquique (Tarapacá, Xile). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Camanchacaite» (en anglès). Mindat. [Consulta: 7 juliol 2021].
# Miquel Korybut Wiśniowiecki

Miquel Korybut Wiśniowiecki (Wisniowiec, 31 de maig de 1640 † Lviv, 10 de novembre de 1673), rei de Polònia i Gran Duc de Lituània per la Confederació de Polònia i Lituània (1669-1673), pertanyent al clan Korybut.
El seu predecessor, Joan II Casimir Vasa va abdicar el 1668, plantejant el problema de la successió, el consell encarregat de l'elecció. tot i que hi havia diversos candidats estrangers imposats per les potències que volien controlar la Mancomunitat, principalment Àustria, França, optà per un príncep polonès Miquel Korybut.
Miquel Korybut Wiśniowiecki va tenir un regnat breu, només quatre anys, en què es va enfrontar amb els turcs, que, de nou, van envair Polònia.
# Polikhronis Tzortzakis

Polikhronis Tzortzakis (en grec demòtic Πολυχρόνης Τζωρτζάκης) (Khanià, Creta, 3 de gener de 1989) és un ciclista professional grec. Combina la carretera amb la pista. Actualment corre a l'equip Kuwait Pro Cycling Team. en el seu palmarès destaquen cinc campionats nacionals en contrarellotge i dos en ruta.

## Palmarès en pista

* 2008
** Campió de Grècia en Madison
* 2009
** Campió de Grècia en Madison
* 2010
** Campió de Grècia en Madison
** Campió de Grècia en Persecució per equips
* 2011
** Campió de Grècia en Persecució
** Campió de Grècia en Madison
* 2012
** Campió de Grècia en Madison

## Palmarès en ruta

* 2007
** Campió de Grècia júnior en ruta
* 2010
** Campió de Grècia sub-23 en contrarellotge
* 2012
** Vencedor d'una etapa al Trofeu de l'Essor
* 2013
** Vencedor d'una etapa al Tour del Loiret
** Vencedor d'una etapa al Tour Nivernais Morvan
* 2014
** Campió de Grècia en contrarellotge
* 2015
** Campió de Grècia en ruta
* 2016
** 1r a La Gainsbarre
** Vencedor d'una etapa al Tour del Cantó de l'Estuaire
* 2017
** Campió de Grècia en contrarellotge
** Vencedor d'una etapa al Circuit des plages vendéennes
* 2018
** Campió de Grècia en ruta
* 2019
** Campió de Grècia en contrarellotge
** 1r a la Volta a Egipte i vencedor d'una etapa
** 1r a l'In The Steps of Romans
** Vencedor de 2 etapes a la Volta al Marroc
* 2020
** Campió de Grècia en contrarellotge
* 2021
** Campió de Grècia en contrarellotge
** Vencedor de 2 etapes al Tour de Guadalupe
* 2023
** 1r a la Syedra Ancient City
** Vencedor d'una etapa a la Volta a Albània
* 2024
** Campió de Grècia en ruta

## Referències

* ↑ «Kuwait Pro Cycling Team». UCI.org. Union Cycliste Internationale. Arxivat de l'original el 14 febrer 2021. [Consulta: 14 febrer 2021].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Maria Polivànova

Maria Semiónovna Polivànova (rus: Мария Семёновна Поливанова), nascuda el 14 d'octubre de 1922 a Alexinsky (Tula, Rússia) i caiguda en combat a 1942 prop de Sutoky (Nóvgorod, Rússia), va ser una franctiradora soviètica de l'Exèrcit Roig que va participar en la Segona Guerra Mundial. En equip amb la seva millor amiga Natàlia Kovxova, va ser responsable de la mort de més de 300 soldats i oficials enemics entre 1941 i 1942, abans de morir heroicament durant una contraofensiva alemanya. Per això, van ser condecorades amb l'Estrella d'Or d'Heroïnes de la Unió Soviètica a títol pòstum i se les recorda entre els millors franctiradors de la història.

## Vida personal

Maria va néixer a l'óblast de Tula, filla d'una família de classe treballadora. Va estudiar Educació Secundària abans de posar-se a treballar en un institut d'investigació de Moscou.

## Carrera

Des del començament de la Segona Guerra Mundial, Maria es va enrolar a l'Exèrcit Roig. Així va combatre a la Defensa de Moscou a partir d'octubre de 1941, adscrita a la 3a Divisió Comunista d'Infanteria. El gener de 1942, va passar al 528º Regiment de la 130a Divisió d'Infanteria, 1$^r$ Exèrcit de Xoc, Front del Nord-oest.
Aviat formaria un famós equip amb la seva millor amiga Natalia Kovshova. Entre ambdues, van aconseguir eliminar més de 300 soldats i oficials de l'invasor nazi al llarg dels mesos següents, pel que van ser condecorades repetidament.

## Mort i memòria

Finalment, sobrepassades per una sèrie de furioses contraofensives a la regió de Nóvgorod i ja sense munició, van esperar l'enemic proveïdes de granades de mà i les van fer esclatar emportant-se amb elles a uns quants dels que ja creien haver-se fet amb la seva posició. Això va succeir prop de Sutoky, a l'óblast de Nóvgorod, el 14 d'agost de 1942, tenint Maria 19 anys.
Maria i Natalia van ser sepultades juntes en el proper poble de Korovitxino, i reconegudes com a Heroïnes de la Unió Soviètica el 14 de febrer de 1943. El seu nom apareix en carrers de Moscou i Surgut.

## Vegeu també

* Natalia Kovshova
* Liudmila Pavlitxenko
* Rosa Shanina
* Lídia Litvyak

## Documents

* Henry Sakaida, Christa Hook, Heroines of the Soviet Union 1941-1945, Osprey Publishing, 2004.